Mauručių geležinkelio stotis

Mauručių geležinkelio stotis – stotis Mauručių kaime (Veiverių seniūnija, Prienų rajono savivaldybė). Stoja traukiniai Kaunas–Kybartai ir Kaunas–Marijampolė. Piečiau geležinkelio yra stoties pastatas, į šiaurę nuo jo – pramonės įmonių kompleksas.

Prie stoties stovi koplytstulpis, skirtas tremtiniams ir jų kančioms atminti, aplink jį suformuota atminties salelė, prie jos vyksta tremties minėjimai.

Istorija 

Stotis įkurta 1861 m. prie Kauno–Kybartų geležinkelio. Tai buvo IV klasės geležinkelio stotis. I pasaulinio karo metais nutiesta atšaka iki Aleksoto.

Iš Mauručių stoties 1941 m. birželį buvo tremiami žmonės, tarp kurių buvo vaikai ir seneliai.

1998 m. suremontuotas stoties pastatas. 2012 m. ėjo 3 maršrutai: Kaunas–Kazlų Rūda, Kaunas–Kybartai, Kaunas–Marijampolė.

Šaltiniai 

Prienų rajono savivaldybės geležinkelio stotys